ΓΡΑΠΤΗ ΕΡΩΤΗΣΗ E-2874/01

υποβολή: Rosa Migulez Ramos (PSE) προς την Επιτροπή

(17 Οκτωβρίου 2001)

Θέμα: Κοινοτικοί προσανατολισμοί για τα διευρωπαϊκά δίκτυα μεταφορών και Γαλικία

Το Σώμα των Επιτρόπων ενέκρινε στις 2 Οκτωβρίου πρόταση κανονισμού η οποία προσαρμόζει τους κοινοτικούς προσανατολισμούς για την ανάπτυξη του διευρωπαϊκού δικτύου μεταφορών. Η πρόταση αυτή περιλαμβάνει σιδηροδρομική σύνδεση μέσω των Πυρηναίων και την διασύνδεση — μετά από προσαρμογή του εύρους — των σιδηροδρόμωνψηλής ταχύτητας του Ιβηρικού δικτύου με τις σιδηροδρομικές γραμμές τουπολοίπου της Ευρώπης.

Την ίδια ημέρα, όταν η Επίτροπος Μεταφορών παρουσίασε την πρόταση στην ολομέλεια του ΕΚ ανέφερε κατά την απάντησή της σε κοινοβουλευτική ερώτηση ότι έχουν όντως συμπεριληφθεί (στην πρόταση της Επιτροπής) στο δίκτυοψηλής ταχύτητας οι διακλαδώσεις για τη Γαλικία όπως και οι διασυνδέσεις με την Πορτογαλία· αυτό σημαίνει προσαρμογή του εύρους των σιδηροδρομικών γραμμών προς τις αντίστοιχες ευρωπαϊκές γραμμές, είτε πρόκειται για καινούργιες, είτε για αναπροσαρμοζόμενες, Επιθυμώ αυτό να καταστεί σαφές·.

Το πρώτο μέρος αυτής της δήλωσης έφθασε σε εφημερίδα που τη δημοσίευσε με τον τίτλο Οι Βρυξέλλες επιβεβαιώνουν την ένωση της Γαλικίας και της Πορτογαλίας με τρένοψηλής ταχύτητας(1).

Προκειμένου να διευκρινισθεί το περιεχόμενο της πρότασης και το γεγονός ότι η Ευρωπαϊκή Κοινότηταποσχέθηκε να συγχρηματοδοτήσει το δίκτυοψηλής ταχύτητας στη Γαλικία, θα μπορούσε άραγε η Επιτροπή να απαντήσει στις επόμενες ερωτήσεις:

- Ποιές είναι αυτές οι διακλαδώσεις στις οποίες αναφέρεται η Επίτροπος και πώς προβλέπει να τις συγχρηματοδοτήσει η Επιτροπή·

- Προϋποθέτει η προαναφερθείσα πρόταση συμπληρωματική χρηματοδότηση των σχεδίων που αφορούν το σιδηροδρομικό δίκτυοψηλής ταχύτητας στη Γαλικία και, σε περίπτωση καταφατικής απάντησης, τί ύψους·

- Ποιές διακλαδώσεις του δικτύουψηλής ταχύτητας της Γαλικίας πρόκειται να χρηματοδοτήσει η Ευρωπαϊκή Κοινότητα κατά τη σημερινή περίοδο των δημοσιονομικών προοπτικών (2000-2006) και σε τι ύψος θα ανέλθει αυτή η χρηματοδότηση·

- Ποιές διακλαδώσεις του δικτύουψηλής ταχύτητας της Γαλικίας πρόκειται να χρηματοδοτήσει η Ευρωπαϊκή Κοινότητα κατά την προσεχή περίοδο δημοσιονομικών προοπτικών (2000-2006) και σε τι ύψος θα ανέλθει η χρηματοδότηση αυτή·

- Πότε προβλέπει η Επιτροπή να ορίσει την έναρξη λειτουργίας των γραμμώνψηλής ταχύτητας στη Γαλικία·

- Βάσει αυτών των προβλέψεων πόσο χρόνο θα διαρκεί η σιδηροδρομική σύνδεση Σαντιάγο-Μαδρίτης και Σαντιάγο-Λισαβώνας·

(1) La Voz de Galicia, 3 Οκτωβρίου 2001.

Απάντηση της κας de Palacio εξ ονόματος της Επιτροπής

(6 Δεκεμβρίου 2001)

Παρακαλείται το Αξιότιμο Μέλος του Κοινοβουλίου να ανατρέξει στις απαντήσεις της Επιτροπής στις γραπτές ερωτήσεις E-1046/01(1), E-2030/01(2) και E-2189/01(3) του κου Nogueira Romn.

Στην πρόταση της Επιτροπής της 2ας Οκτωβρίου 2001 για την τροποποίηση της απόφασης αριθ. 1692/96/ΕΚ περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών(4), και δη στους νέους χάρτες του σιδηροδρομικού δικτύου, εμφαίνεται το σύνολο των σχεδιαζόμενων γραμμώνψηλών ταχυτήτων που αφορούν την Γαλικία. Η πρόταση διαβιβάστηκε στο Ευρωπαϊκό Κοινοβούλιο και στο Συμβούλιο.

Όταν εγκριθεί η πρόταση, τα έργα κοινού ενδιαφέροντος που αφορούν τις εν λόγω συνδέσεις θα είναι επιλέξιμα για κοινοτικές χρηματοδοτικές ενισχύσεις στο πλαίσιο του προϋπολογισμού για το διευρωπαϊκό δίκτυο καθώς και στο πλαίσιο του Ταμείου Συνοχής. Η Επιτροπή θα εξετάσει κατά περίπτωσιν τις δυνατότητες χρηματοδοτικής ενίσχυσης βάσει των κριτηρίων κάθε χρηματοδοτικού μέσου, των χαρακτηριστικών του έργου και του διαθέσιμου προϋπολογισμού.

Η προαναφερθείσα απόφαση έχει ως στόχο τη δημιουργία διευρωπαϊκού δικτύου μέχρι το έτος 2010. Η ακριβής ημερομηνία θέσεως σε λειτουργία των γραμμώνψηλών ταχυτήτων στην Γαλικία εξαρτάται από τον προγραμματισμό σε εθνικό επίπεδο.

Η διάρκεια των διαδρομών των γραμμών Σαντιάγκο-Μαδρίτη και Σαντιάγκο-Λισσαβώνα θα αποτελέσει συνάρτηση της επιλογής τεχνικών, σύμφωνα με την οδηγία αριθ. 96/48/ΕΚ σχετικά με την διαλειτουργικότητα του διευρωπαϊκού σιδηροδρομικού συστήματος μεγάλης ταχύτητας(5) η οποία θα εφαρμοστεί στα έργα που περιλαμβάνονται στην προαναφερθείσα πρόταση, όταν εγκριθεί.

(1) ΕΕ C 340 E της 4.12.2001, σελ. 155.

(2) ΕΕ C 93 E της 18.4.2002, σελ. 49.

(3) ΕΕ C 115 E της 16.5.2002, σελ. 36.

(4) COM(2001)544.

(5) ΕΕ L 235 της 17.9.1996.